Source: https://www.kihnio.fi/agenda/920
Timestamp: 2020-04-09 21:03:17+00:00
Document Index: 12955866

Matched Legal Cases: ['§ 102', 'kko ', 'kko ', 'kko ', 'kko ', 'kko ']

Kihniön kunnan verkkosivuilla, 31.1.2020 alkaen
Valitaan kaksi pöytäkirjantarkastajaa. Tarkastusvuorossa ovat Juha Koivisto ja Tiina Jokioja. Pöytäkirja tarkastetaan 31.1.2020 ja pidetään nähtävänä kunnan tietoverkossa 31.1.2020 alkaen.
Pöytäkirjantarkastajiksi valitaan Juha Koivisto ja Tiina Jokioja.
Pöytäkirjantarkastajiksi valittiin Juha Koivisto ja Jari Koskinen.
Kihniön kunnan hallintosäännön 129 §:n mukaan toimielin päättää kokoustensa ajan ja paikan.
Kokouskutsu lähetetään jäsenille ja muille, joilla on läsnäolo-oikeus tai velvollisuus, toimielimen päättämällä tavalla. Kokouskutsu lähetetään vähintään 4 päivää ennen kokousta toimitus- ja kokouspäivä mukaan lukien. Edellä mainitusta neljän päivän ajasta voidaan poiketa asian kiireellisyyden niin vaatiessa toimielimen enemmistön suostumuksella (hallintosääntö 130 §).
Teknisen lautakunnan kokoukset pidetään tarvittaessa ja pääsääntöinen kokouspäivä on keskiviikko. Kokouspaikka on pääsääntöisesti kunnanviraston kokoushuone. Kokoukset alkavat kello 17.00.
Kokouskutsuna toimitetaan esityslista, joka lähetetään vähintään neljä päivää ennen kokousta toimitus- ja kokouspäivä mukaan lukien. Kokouskutsu, esityslista, liitteet ja oheismateriaali voidaan lähettää myös sähköpostilla.
Kiireellisissä tapauksissa kokous voidaan kutsua myös koolle puhelimitse tai sähköpostilla.
Kihniön kunnan hallintosäännön (150 §) mukaan: ”Pöytäkirjan allekirjoittaa puheenjohtaja ja varmentaa pöytäkirjanpitäjä. Pöytäkirja tarkastetaan toimielimen päättämällä tavalla.Puheenjohtaja ja pöytäkirjan tarkastajat voivat ilmoittaa myös sähköisesti pöytäkirjan hyväksymisestä, jolloin pöytäkirja varmennetaan allekirjoituksilla myöhemmin. Pöytäkirjaan liitetään päätöksiä koskevat oikaisuvaatimusohjeet ja valitusosoitukset sekä muutoksenhakukiellot”.
Kuntalain 140 §:n mukaan päätöksen tiedoksianto kunnan jäsenelle: ”Toimielimen pöytäkirja siihen liitettyine oikaisuvaatimusohjeineen tai valitusosoituksineen pidetään tarkastamisen jälkeen nähtävänä yleisessä tietoverkossa, jollei salassapitoa koskevista säännöksistä muuta johdu. Jos asia on kokonaan salassa pidettävä, pöytäkirjassa julkaistaan ainoastaan maininta salassa pidettävän asian käsittelystä. Pöytäkirjassa julkaistaan ainoastaan tiedonsaannin kannalta välttämättömät henkilötiedot. Pöytäkirjan sisältämät henkilötiedot on poistettava tietoverkosta oikaisuvaatimus- tai valitusajan päättyessä”.
Teknisen lautakunnan kokouspöytäkirjat tarkastaa kussakin kokouksessa erikseen valittavat kaksi pöytäkirjantarkastajaa viimeistään esityslistaan merkittyyn nähtävilläolopäivään mennessä.
Kokouspöytäkirjat pidetään tarkastamisen jälkeen nähtävillä kunnan tietoverkossa.
Kunnanvaltuuston hyväksymän talousarvio- ja taloussuunnitelman mukaan talousarvion käyttötalousosassa valtuusto asettaa toiminnalliset tavoitteet sekä osoittaa tavoitteiden edellyttämät määrärahat ja tuloarviot toimielimelle tehtävien hoitamista varten.
Asianomainen hallintokunta jakaa tehtäväkokonaisuudelle annetun määrärahan käyttösuunnitelmassaan edelleen vastuuyksiköille ja kustannuspaikoille meno- ja tulolajitarkkuudella.
Liite nro 1: Meno- ja tulolajitarkkuudella tehty ehdotus talousarvion käyttösuunnitelmaksi vuodelle 2020.
Tekninen lautakunta hyväksyy liitteen nro 1 mukaisen käyttösuunnitelman vuodelle 2020. Käyttösuunnitelmaan voidaan talousarviovuoden kuluessa tehdä tarpeellisia muutoksia.
Rakennuspaikka on 16,2 ha suuruinen rakennuspaikka, jonka kiinteistötunnus on 250-403-9-33. Rakennuspaikka rajoittuu Ojajärveen noin 400 metrin matkalla.
Hakija haluaa rakentaa metsätyövaraston olemassa olevalle vapaa-ajan kiinteistölle. Vanha heikkokuntoinen varastorakennus noin 50 m2 puretaan pois.
Rakennuspaikalla sijaitsee jo aiemmin rakennettu vapaa-ajanrakennus 109m2, sauna 15 m2 ja talousrakennus 18 m2 ja vanha varastorakennus 50 m2.
Kyseisen kiinteistö sijaitsee kaavoittamattomalla ranta-alueella. Tontin rakennusoikeuden määrittämiseksi sovelletaan Kihniön kunnan rakennusjärjestyksen määräyksiä ja ohjeita rakentamisen määrästä ja sijainnista. Tontin koon mukaan määräytyvä rakennusoikeus yli 5000 m2:n kokoisella tontilla 150 m2 mökki, sauna ja aitta + 30 m2 kylmää varastotilaa + 30 m2 katosta.
Naapureiden kuuleminen on suoritettu hakijan toimesta. Rajanaapureina on kuultu kiinteistöjä 250-403-9-68, 250-403-9-30, 250-403-49-1, 250-403-27-6 ja 250-403-47-7.
Rakennuspaikalla olevien rakennusten yhteenlaskettu kerrosala on 192 m2. Uuden metsätyövälinevaraston paikalta on tarkoitus purkaa vanha 50 m2:n varastorakennus pois ja rakentaa tilalle uusi 54 m2 varasto. Tällöin yhteenlaskettu rakennettu kerrosala on 196 m2.
Rakennusjärjestyksen mukaisesti kaavoittamattomalla alueella sijaitsevan alle 5000 m2 tontin rakennusoikeus on 150 m2, joka sisältää vapaa-ajanrakennuksen, saunan ja aitan. Lisäksi saa rakentaa kylmää varastotilaa 30 m2 sekä 30 m2 katosta. Yhteensä rakennettua kerrosalaa sallitaan kyseisen kokoiselle rakennuspaikalle 180 m2. Katosta ei lasketa kerrosalaan.
Rakennusjärjestyksen mukainen sallittu kiinteistön yhteenlaskettu rakennusoikeus ylittyy noin 16 m2:llä. Poikkeaminen ei aiheuta haittaa kaavoitukselle, kaavan toteuttamiselle tai alueiden käytön muulle järjestämiselle. Poikkeaminen ei myöskään johda vaikutukseltaan merkittävään rakentamiseen tai muuten aiheuta merkittäviä haitallisia ympäristö –tai muita vaikutuksia. Rakennus soveltuu kiinteistön pihapiiriin luontevasti. Rakentaminen tulee sopeuttaa rantamaisemaan ja muuhun ympäristöön.
Asiakirjat nähtävinä kokouksessa.
Tekninen lautakunta päättää esittää kunnanhallitukselle, että poikkeamiseen suostuttaisiin ja lähettää päätöksen kunnanhallitukselle hyväksyttäväksi. Poikkeamisen ehtona on, että vanha varastorakennus puretaan pois. Poikkeamislupapäätös on voimassa 1 vuoden, jonka aikana poikkeamislupaa vastaava rakennuslupa tulee laittaa vireille. Poikkeamislupapäätös on liitettävä rakennuslupahakemukseen.
Kihniön kunnanhallitus on 10.6.2019 § 102 päättänyt käynnistää asemakaavamuutoksen tiloilla Taide-Tanhua, RN:o 12:71, ja Sarkamaa, RN:o 55:4. Tilat sijaitsevat korttelissa 106, tontti 6.
Kunta ja Taide-Tanhua-tilan omistava yksityinen yritys ovat tehneet kaavan laadinnasta sopimuksen Insinööri- ja Kiinteistötoimisto Havanka Oy:n kanssa 7.10.2019.
Muutosalueen pinta-ala on yhteensä 1,6494 hehtaaria. Muutosalueeseen sisältyy edellä mainittujen tilojen lisäksi yleisen tien aluetta.
Kaavamuutoksen tavoitteena on jakaa Taide-Tanhua-tilan tonttialue käytön mukaisiin osiin. Samalla kaavamääräykset päivitetään vastaamaan käyttöä.
Liitteenä nro 2 ovat osallistumis- ja arviointisuunnitelma, kaavaluonnos, asemakaavamerkinnät ja kaavaselostus.
Tekninen lautakunta päättää osaltaan hyväksyä kaavaluonnosaineiston.
Aineisto aetetaan nähtäville 30 päivän ajaksi ja siitä pyydetään lausunnot.
Koivikon vuokrarivitalo C:n peruskorjaus on valmistumassa. Peruskorjaus toteutetaan nk. KVR-urakkana ja sen toteuttaa Rakennusliike Marko Mustajärvi Oy. Urakka on vielä kesken ja taloudellinen loppuselvitys tekemättä, mutta pääosin kustannukset ovat selvillä.
Urakassa rivitalon huoneistot peruskorjataan uusia vastaaviksi, joten on tarkoituksenmukaista tarkistaa vuokrien neliöhinnat vastaamaan asuntojen laatutasoa.
Ennen peruskorjausta asuntojen vuokrahinnat olivat 6,17 euroa/m2.
Vuonna 2018 peruskorjatussa Koivikko D-talossa vuokrahinnaksi määriteltiin valmistumisvuonna kaksiolle 9,50 euroa/m2 ja yksiölle 9,70 euroa/m2. Nykyisellään vuokrat ovat 9,69 euroa/m2 (2h+keittiö) ja 9,89 euroa/m2 (1h+keittiö).
Tekninen lautakunta päättää, että Koivikko C:n yksiöiden uudeksi vuokrahinnaksi tulee 9,89 euroa/m2 eli 1h+keittiö (34m2) 336,26 euroa/kk, kaksioiden 9,69 euroa/m2 eli 2h+keittiö (59,5m2) 576,56 euroa/kk ja kolmion 9,50 euroa/m2 eli 3h+keittiö (80m2) 760,00 euroa/kk.
Uudet vuokrahinnat astuvat voimaan 1.3.2020 alkaen.
Kokouksessa keskusteltiin myös kaikkien remontoitujen Koivikon rivitalojen vuokrien yhtenäistämisestä.
Päätösehdotus Koivikko C:n vuokrien osalta hyväksyttiin yksimielisesti. Lisäksi päätettiin, että tekninen johtaja selvittää vielä vuokratason yhtenäistämistä.
Koivikon vuokrarivitalo C:n peruskorjauksen yhteydessä jokaiseen asuntoon on asennettu vesimittarit (kylmä/lämmin vesi) ja kuten A- ja D-talossa, tulee myös C-talossa ottaa käyttöön huoneistokohtainen veden mittaus.
Veden (kylmä) hinta on tällä hetkellä 1,61 euroa/m3 (alv 0 %) ja jäteveden 2,61 euroa/m3 (alv 0 %).
Vuonna 2015 peruskorjatussa Koivikko A-talossa ja vuonna 2018 peruskorjatussa D-talossa veden hinnaksi on määritetty 7,70 euroa/m3.
Tekninen lautakunta päättää veden hinnaksi Koivikko C:n asunnoissa 7,70 euroa/m3.
Asia jätettiin pöydälle ja valmistellaan uudelleen seuraavaan kokoukseen.
Lautakunta käsitteli asiaa kokouksessaan 20.11.2019 ja paikalla olivat myös asianomaiset kuultavana.
Asia jätettiin pöydälle odottamaan lisäselvityksiä.
Tekninen lautakunta käsittelee saadut selvitykset ja tekee päätöksen sen jälkeen.
Kokouksessa käsiteltiin kolmannelta osapuolelta pyydetty lausunto.
Saatujen selvitysten perusteella lautakunta toteaa, että asiassa ei ole tapahtunut mainittuja virheitä.
Uutena teknisenä johtajana aloitti 22.1.2020 Tarmo Oraluoma.
Rakennustarkastajan lupapäätökset 14.11.2019 - 21.1.2020
Vt. teknisen johtajan viranhaltijapäätökset 14.11.2019 - 21.1.2020
Nuorisovaltuuston edustajan osallistumisoikeus lautakunnan kokouksiin
- nuorisovaltuuston edustaja kutsutaan lautakunnan kokouksiin
Tienvarsimainos / Lakiekonomit
Koskinen Jari Tarkastajat
Koskinen Jari Varajäsenet
Esittelijä, tekninen johtaja